Fotballklubben Jerv

Fotballklubben Jerv er en norsk fotballklubb fra Grimstad. Klubben ble stiftet i 1921.

Laget spiller sine hjemmekamper på J.J. Ugland Stadion – Levermyr, som ble åpnet i 1954. Stadionet har en kapasitet på 3300 tilskuere (2017).

Jerv spiller i gule trøyer, blå bukser og gule strømper.

Klubben spiller i Eliteserien i sesongen 2022.

Tabellen 2023

Historie
Klubben ble stiftet i et vedskjul i Vestregate den 5. august 1921 som Vestergatens FK. Navnet ble raskt endret til Djerv, før man i 1923 fikk det nåværende navnet. Klubben spilte sine hjemmekamper i Ødegårdsdalen frem til 1939, da idrettsplassen ved Arendalsveien ble tatt i bruk. Der spilte Jerv frem til 1954, da anlegget på Levermyr blir innviet.

Jerv vant 3. divisjon i 2000, 2001, 2009, 2011 og 2013, og var i 2. divisjon i 2002, 2003, 2012 og 2014. 

I 2014 vant Jerv avdeling 1 i Oddsenligaen, og rykket på ny opp i 1 divisjon. Klubben hadde i 2015 en historisk god sesong i OBOS-ligaen og endte på 5.-plass, noe som ga kvalifiseringsspill om en plass i Tippeligaen. Her kom Jerv helt til finalen, hvor de over to jevne kamper måtte gi tapt for Start. Året etter hadde de den høyeste plasseringen i klubbens historie innenfor for toppfotballen. Jerv havnet på 3.- plass i OBOS-ligaen og gikk ut i enda en ny kvalifisering. Jerv nådde helt frem til finalen, hvor de over to jevne kamper måtte gi tapt for Stæbek. Jerv var åtte minutter unna å spille i Eliteserien 2017.

Etter sesongen 2021 endte de igjen på kvalifisering, hvor de rykket opp.

Rekorder
Jervs største hjemmeseire i 1. divisjon er:

 5 - 0 mot Bærum i 2015
 6 - 2 mot Lyn i 1984
 6 - 2 mot Ull/Kisa i 2017
 5 - 1 mot Hødd i 2016
 4 - 0 mot Fredrikstad i 2015
 5 - 1 mot Skeid i 2019

Jervs største borteseire i 1. divisjon er:
 4 - 0 mot Bærum i 2015
 4 - 1 mot Bærum i 1986
 4 - 1 mot Levanger i 2015
 4 - 1 mot Tromsdalen UIL i 2017

Stadion
J.J. Ugland Stadion – Levermyr (tidl. Levermyr stadion), som er eiet av Grimstad kommune, er en fotball- og friidrettsarena. Den brukes i dag av fotballklubbene Jerv og Amazon Grimstad, samt friidrettsklubben Sørild. Kommunen fikk problemer med arenaen etter at den ble sett på som i for dårlig stand av Norges Friidrettsforbund i 2005, og friidrettslisensen ble trukket tilbake. Dette førte til investeringer fra kommunens side. Den 28. november 2007 ble det bestemt at Levermyr stadion skulle utbygges for å passe til Norges Fotballforbunds krav for Toppserien, hvor Amazon Grimstad spilte. Skipsreder Johan Jørgen Ugland lånte kommunen 20 millioner kroner for å ruste opp tribuneanlegget slik at det skulle møte kravene fra NFF. Utbyggingen begynte i 2009, og Ugland sa seg villig til selv å dekke inntil syv millioner kroner av totalbeløpet. Den 3. mai 2010, omtrent en måned etter Uglands død, vedtok kommunestyret i Grimstad å omdøpe Levermyr stadion til "J.J. Ugland Stadion – Levermyr", rett før nyåpningen av stadionet samme måned.

Tilskuerrekorden på stadionet er ca. , i en B-landskamp mellom Norge og Finland 1963. For klubbkamper er tilskuerrekorden på ca. 7 000, da Jerv tok imot Viking til en cupkamp i 1976.

Supporterklubben
Supporterklubben heter Svaberget og ble stiftet i 1999 av blant andre Morten Mørland, Sjur og Sverre Bie Lorentzen, Vidar Olsen, Mathias Bugge og Ole Fredrik Ommundsen.

I dag er det rundt 30 medlemmer i supporterklubben, og den ledes av Håkon Stensvand.

I 2015 arrangerte Agderposten i samarbeid med Jerv en kåring av årets Jerv-supporter. De nominerte var Hans John Paulsen, Karl Martin Sørum og Reidar Berg Vaule. Etter en avstemning blant avisens lesere gikk Vaule av med seieren.

Trenere

Spillerstall
Oppdatert 6. september 2022.

Utlånte spillere

Hederstegn
Følgende medlemmer har blitt tildelt hederstegn i Jerv:

 Johan Jørgen Ugland
 Rolf Jacobsen
 Bård Heggen
 Kåre Olsen
 Arne Olsen
 Odd Olsen
 Aanon Thorkildsen
 Per Christoffersen
 Reidar Berg
 Erling Paulsen
 Kåre Jacobsen
 Johan Aanonsen
 J. M. Ugland
 Einar Tjersland
 Peder Anton Grøsle
 Gunnar Guttormsen
 Thomas Tønnevold
 John Beisland
 Johan Svennevig
 Kjell Fosseli
 Kåre Rislå
 Leif G. Simonsen
 Birger G. Simonsen
 Reidar G. Simonsen
 Erik Hasle
 Oddvin Salvesen
 Tore Kjell Larsen
 Herman Bergshaven
 Trond Skretting
 Gunnar Myhre
 Kristen Mørland
 Allin Fjellvik
 Ånon Moen
 Arve Olsen
 Tore Andersen
 Kari Mjåland
 Ove Anderson
 Bjørn Larsen
 Karsten Holmberg
 Reidar Svendsen
 Ørjan Dybfest
 Arne Fosseli
 Kjell Egge
 Ola Syse
 Pål Yngve Berg
 Thor Eriksen
 Tor Dokken
 Arne Buhrmann
 Robert Smådal
 Carsten S. Jacobsen
 Duc Minh Nham
 Geir Tungesvik
 Jarl Helge Gunleifsen
 Kai Runar
 Svein Vestøl
 Arild Ødegård
 Terje Henriksen
 Per Gunnar Topland

Divisjonsutvikling

Referanser

Eksterne lenker 
 
 

Fotballag i Agder
Fotballag etablert i 1921
Sport i Grimstad
Sport i Norge i 1921